Vimbukrogs
Vimbukrogs ir apdzīvota vieta Ķekavas novada Ķekavas pagastā. Izvietojusies Sausās Daugavas kreisajā krastā pie autoceļa P137 10,7 km no novada centra Ķekavas un 8,3 km no Rīgas centra. Apdzīvotā vieta (saukta arī Augškalns, Augšniekkalns, Daugavkrasti, Vimbas) izveidojusies pēckara gados kā Ķekavas individuālās apbūves rajons; dažkārt uzskatīta par tās daļu. Vimbukrogā atrodas vairāki uzņēmumi.